Era-Iliada_web	Coma eth shivau avedat a banhar-se en cristallint corrent der arriu, quan se ve estacat en estable, se minge eth uerdi deth pessebre e trincant eth ramau ges trotant pera planhèra, quilhe orgulhós eth cap, ondegen es crins sus eth sòn còth, e vantariòu dera sua fortalesa botge leugèr es jolhs en tot filar-se de cap ath lòc a on pèishen es shivaus; d’aguesta manèra, Paris, hilh de Priam, qu’era sua armadura ludie coma un solei, baishaue gaujós dera excèlsa Pergam amiat pes sòns agils pès.